Havsbrún søkir eftir framleiðslufólk til mjøl- og lýsiframleiðsluna Skriva út Vel størv... Øll Størv (93) Byggivirksemi (1) Fiskavøruídnaður (3) Fiskiskapur (0) Flutningur (2) Flutningur sjóvegis (0) Fyrisiting og tænastur (20) Gistihús og matstovur (10) Handil og umvæling (7) Heilsu- og almannaverk (32) Kunningartøkni (4) Skipasmiður og smiður (3) Undirvísing (2) Vinnuligar tænastur (9) Bakkafrost Lagt út: 06.11. 19 Umsóknarfreist: 21.11. 19 Havsbrún søkir eftir framleiðslufólk til mjøl- og lýsiframleiðsluna Havsbrún er altjóða viðurkent virki við trimum framleiðsludeildum-Mjøldeildin, ið framleiðir fiskamjøl og lýsi, Fóðurdeildin, ið framleiðir fóður til laks, og nýggja Laksadeildin, sum skal framleiða mjøl og lýsi burturúr laksainnvøli. Framleiðslan er í støðugari menning, og vit søkja ágrýtin framleiðslufólk til mjøl- og lýsiframleiðsluna at seta í starv sum skjótast. Her er talan bæði um Laksadeildina og Mjøldeildina. Arbeiðsøki Mjøldeildin: Á Havsbrún eru 91 starvsfólk, harav eru 40 á Mjøldeildini. Sum framleiðslufólk ert tú partur av einum toymi, sum í høvuðsheitum framleiðir fiskamjøl og lýsi. Arbeitt verður í vaktum, tá fiskur er, og tá eru 4-5 fólk á hvørjari vakt. Arbeiðið sum framleiðslufólk er fjølbroytt, og tú kemur at røkja fylgjandi arbeiðsuppgávur: Framleiðsla Viðlíkahald og reinhald av útgerð og virki Reinsa lýsi Annað fyrifallandi Laksadeildin: Nýggja virkið framleiðir mjøl og lýsi burturúr laksainnvøli. Talan er um nýggja framleiðslu, sum enn er undir innkoyring. Vit samstarva við veitaran undir innkoyringini. Arbeiðið á laksavirkinum fevnir um: Framleiðslu Viðlíkahald og reinhald av útgerð og virki Annað fyrifallandi Tað er sera týdningarmikið, at tú kanst arbeiða sjálvstøðugt. Roknast kann við skiftandi arbeiðstíðum. Tín vangamynd Sum persónur ert tú væl skipað/ur, tekur við ábyrgd og megnar bæði at arbeiða í toymum og sjálvstøðugt. Eisini hevur tú ein positivan hugburð til uppgávurnar. Tað er ein fyrimunur, um tú hevur eitt ávíst maskintekniskt innlit, umframt grundleggjandi telduførleikar. Vit bjóða Vit bjóða eitt fjølbroytt og støðugt starv í eini dynamiskari fyritøku í menning. Løn og setanartreytir Løn og setanartreytir eru sambært avtalu. Meira at vita Vilt tú hava meira at vita um starvið, ert tú vælkomin til at seta teg í samband við Frank Poulsen, framleiðsluleiðara, tlf. 744770, fhp @ havsbrun. fo. Umsókn Umsóknarfreistin er hósdagin 21. novembur 2019. Allar umsóknir verða viðgjørdar í trúnaði. Kryvjivirkini eru á Glyvrum og í Vági, meðan liðugvøruframleiðslan (VAP) er á Glyvrum. Alivirksemið hjá samtakinum er í Norðoyggjum, Eysturoy, Streymoy og Suðuroy. Høvuðsskrivstova felagsins er á Glyvrum. Samanlagt hevur samtakið 820 fulltíðar starvsfólk.